[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 22.8.2007

KOM(2007) 480 endelig

2007/0174 (COD)

Forslag til

EUROPA-PARLAMENTETS OG RÅDETS BESLUTNING

om udvælgelse af og udstedelse af tilladelser til systemer, som leverer mobile satellittjenester (mobile satellite services, MSS)

(forelagt af Kommissionen)

BEGRUNDELSE

BAGGRUNDEN FOR FORSLAGET |

110 | Begrundelse og formål EU’s rammebestemmelser for elektronisk kommunikation har til formål at fremme konkurrencen, bl.a. ved at tilskynde til en effektiv anvendelse og sikre en effektiv forvaltning af radiofrekvenser og nummerressourcer samt bidrage til udviklingen af det indre marked ved bl.a. at fjerne tilbageværende hindringer for udbud af elektroniske kommunikationsnet og -tjenester, sikre, at der ikke sker forskelsbehandling under ensartede omstændigheder, og anspore til etablering og udvikling af europæiske net og europæiske tjenesters interoperabilitet (artikel 8 i rammedirektiv 2002/21/EF). Satellitkommunikation overskrider i sagens natur de nationale grænser og er derfor mere egnet til international eller regional snarere end rent national lovgivning. Den Internationale Telekommunikationsunions (ITU’s) regulativer omfatter procedurer for samordning af satellitradiofrekvenser som et værktøj til at styre skadelig interferens, men dækker ikke udvælgelse eller tilladelser. I henhold til EU’s rammebestemmelser for elektronisk kommunikation sker udvælgelse af satellitoperatorer på nationalt plan. Forskellige procedurer for udvælgelse og udstedelse af tilladelser i medlemsstaterne ville imidlertid ophæve fordelene ved mobile satellitsystemer med paneuropæisk dækning og gøre anvendelsen af de tilgængelige radiofrekvenser ineffektiv, i lyset af dels satellitkommunikationssystemernes iboende kapacitet til at dække store dele af EU og medlemsstaterne samtidig, dels de relativt begrænsede frekvensressourcer, som stilles til rådighed til disse kommunikationsformer. Dette forslag fastlægger derfor fællesskabsprocedurer for fælles udvælgelse på EU-plan af operatører af mobile satellitsystemer samt bestemmelserne for de nationale myndigheders samordnede udstedelse af tilladelser til de udvalgte operatører til at anvende radiofrekvenser til sådanne systemer i Fællesskabet. |

120 | Generel baggrund På baggrund af den teknologiske og markedsmæssige udvikling vedtog Europa-Kommissionen den 14. februar 2007 sin beslutning 2007/98/EF om samordnet anvendelse af frekvensressourcer i 2 GHz-båndet (1980-2010 MHz og 2170-2200 MHz) med sigte på indførelse af systemer, som leverer mobile satellittjenester (MSS), for at sikre frekvenser til sådanne systemer på et harmoniseret grundlag i alle medlemsstater. Men beslutningen dækker ikke procedurer for udvælgelse af og udstedelse af tilladelser til operatører. Som opfølgning på udpegelsen af frekvenserne indføres der med dette forslag rammebestemmelser for en EU-dækkende samordnet udvælgelses- og tilladelsesproces med det formål at tillade faktisk anvendelse af 2 GHz-bånd til MSS og opnå målsætningerne for det indre marked for elektronisk kommunikation. Uden dette opfølgende udvælgelses- og tilladelsesinitiativ ville medlemsstaterne tage skridt til at anvende 2 GHz-båndet individuelt. Det er sandsynligt, at medlemsstaterne ville vælge forskellige operatører af mobile satellitsystemer, hvilket ikke alene ville berøve disse operatører muligheden for at sikre paneuropæisk dækning af deres tjenester og opsplitte det indre marked, men også kunne resultere i komplekse, skadelige interferenssituationer. |

130 | Gældende bestemmelser på det område, som forslaget vedrører Forslaget bygger på den retlige baggrund, som blev skabt med EU’s rammebestemmelser for elektronisk kommunikation, navnlig rammedirektiv 2002/21/EF og tilladelsesdirektiv 2002/20/EF. Artikel 8 i tilladelsesdirektivet giver mulighed for at udvælge virksomheder og tildele radiofrekvenser, men kun i overensstemmelse med internationale aftaler (og fællesskabsregler). En international aftale er imidlertid ikke en realistisk mulighed, fordi der er behov for en relativt hurtig udvælgelse af og udstedelse af tilladelse til mobile satellitoperatører. Beslutningsforslaget fastlægger derfor nye rammebestemmelser for en samordnet udvælgelses- og tilladelsesprocedure på EU-plan, som kun vil gælde for 2 GHz-radiofrekvensbåndet og mobil satellitkommunikation. |

140 | Overensstemmelse med andre EU-politikker og -mål Forslaget er i overensstemmelse med den fornyede Lissabon-strategi om fremme af vækst og beskæftigelse gennem øget konkurrenceevne og Kommissionens dertil knyttede i2010-inititativ. Rummet og dets anvendelsesmuligheder er et enormt marked på verdensplan – 90 mia. EUR – som årligt stiger med 7 %. I 2005 var omsætningen i den europæiske fremstillingsindustri på rumfartsområdet 4,4 mia. EUR med en arbejdsstyrke på 28 000. Europæisk rumfartsindustri tegner sig for 40 % af verdensmarkedet for fremstilling af satellitter, for opsætning og udbud af tjenester til at drive dem. Europa er hjemsted for tre af verdens fem største operatører af satellitsystemer. Satellitkommunikation tegner sig for 40 % af den europæiske rumfartssektors løbende indtægter. En effektiv, sammenhængende udnyttelse af radiofrekvenserne er afgørende for udviklingen af elektroniske kommunikationstjenester og kan bidrage til at fremme vækst, konkurrenceevne og beskæftigelse i EU. Når mobile satellittjenester udnyttes kommercielt, forventes de at skabe innovation, større fleksibilitet og øget udvalg af tjenester til de europæiske forbrugere. |

HØRING AF INTERESSEREDE PARTER OG KONSEKVENSANALYSE |

Høring af interesserede parter |

211 | Høringsmetoder, hovedmålgrupper og respondenternes overordnede profil Forslaget til overordnede rammer for udvælgelse af og udstedelse af tilladelser til mobile satellittjenester blev sendt i offentlig høring i perioden 30. marts-30. maj 2007 og fremsendt til alle interesserede parter. Det blev offentliggjort på Kommissionens websted og af de nationale myndigheder i EU-medlemsstaterne. Satellitindustrien (både i og uden for EU), ikke-satellitteleoperatører (især mobiloperatører), nogle ministerier eller nationale tilsynsmyndigheder i medlemsstaterne og Det Europæiske Rumagentur var hovedrespondenter. Bidragene er offentliggjort på Kommissionens websted. |

212 | Sammenfatning af svarene og af, hvordan der er taget hensyn til dem Høringen viste, at der var bred tilslutning fra interesserede parter, medlemsstater og potentielle ansøgere til at samordne udvælgelse af og udstedelse af tilladelser til operatører af paneuropæisk mobilsatellitkommunikation på EU-plan. Mange respondenter støttede også de udvælgelsesmetoder og -kriterier, som Kommissionen havde foreslået. Der var forskellige holdninger til enkelte detailkrav i udvælgelsesmetoderne og -kriterierne, som ofte kunne forklares ud fra respondenternes specifikke interesser. Disse detailspørgsmål forventes løst i forbindelse med forslagets behandling gennem komitologiprocedurer. Mens nogle interessenter krævede større fleksibilitet på nationalt plan, især vedrørende tidsrammerne for de nationale tilladelser, anmodede andre respondenter om en tættere samordning af de nationale tilladelsesprocedurer. Kommissionen mener, at der med forslaget er fundet en rimelig balance mellem på den ene side nødvendigheden af at sikre et sammenhængende, synkroniseret tilladelsessystem i hele EU og på den anden at sikre, at der tages hensyn til de relevante nationale forhold og reguleringer. |

213 | Der blev gennemført en åben høring på internettet i perioden 30. marts 2007-30. maj 2007. Kommissionen modtog 35 svar. Resultaterne kan ses på: http://ec.europa.eu/information_society/policy/radio_spectrum/ongoing_consult/2ghz_mss_comments/index_en.htm. |

Indsamling og udnyttelse af ekspertise |

221 | Relevante videnskabelige områder/eksperter De harmoniserede tekniske betingelser og de lovgivningsmæssige aspekter af udvælgelsen af og udstedelsen af tilladelser til mobile satellittjenester i 2 GHz-båndene i Fællesskabet. |

222 | Metodevalg Analyse af og rapportering om tekniske betingelser på grundlag af et mandat i medfør af frekvenspolitikbeslutning 676/2002/EF, regelmæssige møder med nationale eksperter om lovgivningsmæssige aspekter og offentlig høring. |

223 | Væsentligste organisationer/eksperter, der deltog i høringen Den Europæiske Konference af Post- og Teleadministrationer (CEPT), eksperter fra medlemsstaternes administrationer inden for rammerne af den uformelle MSS-ekspertgruppe og COCOM-arbejdsgruppen om tilladelser og brugsrettigheder samt andre af Kommissionens afdelinger, der behandler reguleringsspørgsmål. |

2249 | Sammenfatning af modtaget og anvendt rådgivning Der blev ikke henvist til eventuelt alvorlige risici med uoprettelige følger. |

225 | I henseende til tekniske betingelser kan systemer, som kan levere mobile satellittjenester, og systemer, der leverer jordbaserede mobiltjenester, ikke eksistere i samme frekvensområde i samme geografiske område uden at medføre skadelig interferens. Derfor skal der foretages en første tildeling af frekvenser til mobile satellittjenester. Med hensyn til reguleringsspørgsmål var det foretrukne udvælgelsesscenario en proces med milepæle efterfulgt af en sammenlignende udvælgelsesprocedure. Nødvendigheden af hurtigt at finde en løsning på de reguleringsmæssige spørgsmål blev understreget. |

226 | Offentlig adgang til ekspertråd CEPT’s rapport er tilgængelig på Kommissionens websted: http://ec.europa.eu/information_society/policy/radio_spectrum/activities/rsc_work/meetings_2006/index_en.htm. CEPT afholdt også en offentlig høring om sin rapport og sit udkast til beslutning ECC/DEC/(06)09 af 1. december 2006. Adskillige rapporter om reguleringsaspekter er tilgængelige på Kommissionens websted på: http://ec.europa.eu/information_society/policy/radio_spectrum/by_topics/mss/index_en.htm. Respondenternes bidrag til den offentlige høring er generelt tilgængelige på Kommissionens websted på:http://ec.europa.eu/information_society/ policy/radio_spectrum/ongoing_consult/2ghz_mss_comments/index_en.htm. |

230 | Konsekvensanalyse Scenariet med "ingen handling" ville betyde, at medlemsstaterne tildeler rettigheder til at anvende frekvenser til forskellige satellitsystemer med følgende konsekvenser: Hindringerne for det indre marked for paneuropæisk MSS ville ikke blive fjernet, den paneuropæiske dækning, som jo er hovedformålet med disse tjenester, ville blive alvorligt undermineret, og risikoen for interferens ville blive maksimeret. En udvælgelses- og tilladelsesmekanisme, hvorved Kommissionen efter en samordnet metode udvælger og godkender satellitoperatører og tildeler frekvensbånd til hver operatør med bistand fra et udvalg, er under de nuværende forhold en hensigtsmæssig metode til at sikre en effektiv fordeling af frekvensressourcerne i Fællesskabet. I lyset af den udtalte efterspørgsel efter frekvenser i disse bånd er det indtrykket, at denne mekanisme også sikrer den rette balance mellem grænseoverskridende konsistens og hurtighed. |

FORSLAGETS RETLIGE ASPEKTER |

305 | Resumé af forslaget Med den foreslåede beslutning indføres der retlige rammer for udvælgelse af og udstedelse af tilladelser til mobile satellitkommunikationstjenester. En sådan udvælgelse skal foretages i overensstemmelse med de generelle målsætninger og ifølge en sammenlignende udvælgelsesmetode som beskrevet i forslaget. Det vil inddrage Kommissionen, som vil blive bistået af et kommunikationsudvalg. Tilladelser (rettigheder til at udnytte frekvensressourcer) til udvalgte operatører udstedes på nationalt plan på baggrund af et mindstesæt af betingelser, som fremgår af forslaget. |

310 | Retsgrundlag EF-traktatens artikel 95. |

320 | Subsidiaritetsprincippet Subsidiaritetsprincippet finder anvendelse i det omfang, forslaget ikke hører under Fællesskabets enekompetence. |

Målene med forslaget kan af nedenstående grunde ikke opfyldes på tilfredsstillende vis af medlemsstaterne: |

321 | Mens operatører udvælges, og tilladelser udstedes på nationalt plan under den eksisterende fællesskabslovgivning for elektronisk kommunikation, vil de begrænsede frekvensressourcer for den mobile satellitkommunikations vedkommende sandsynligvis kræve, at der kun udvælges et begrænset antal satellitoperatører. Satellitkommunikation overskrider nationale grænser og forvaltes derfor bedre gennem fællesskabsforanstaltninger end i rent national lovgivning. Paneuropæiske satellittjenester er et vigtigt led i det indre marked og kan yde et stort bidrag til at virkeliggøre EU’s målsætninger. |

323 | Udvælgelse af og tildeling af rettigheder over samme frekvenser til forskellige satellitoperatører i forskellige medlemsstater ville hindre satellitterne i at få deres naturlige dækningsområde, som i sagens natur omfatter flere lande. Dette ville indebære en risiko for at opsplitte satellitkommunikationsmarkedet og ophæve den naturlige fordel ved satellitter sammenlignet med andre kommunikationsformer. Tjenesternes mobile karakter betyder også, at borgere, som rejser i EU, vil få adgang til disse tjenester i hele EU. |

En indsats på fællesskabsplan vil af nedenstående grunde være et mere effektivt redskab til at nå målene med forslaget: |

324 | Både virkningen og omfanget af foranstaltninger på EU-plan ville ligge i, at der udvælges de samme operatører for hele EU, og i at sikre, at samme frekvenser tildeles bestemte satellitoperatører i hver medlemsstat. Derved ville de udvalgte operatører kunne levere mobile satellittjenester på paneuropæisk plan og således udnytte alle fordele ved satellitkommunikation. Dette er ikke muligt på nationalt plan. |

325 | En enkelt, bindende beslutning om at udvælge de operatører, som vil få tildelt samme frekvenser i hver medlemsstat, er den mest effektive måde at sikre en samordnet indførelse af mobile satellitsystemer i EU på. |

327 | Det er kun udvælgelsen af de operatører, som vil få tildelt en specifik del af frekvenserne til mobil satellitkommunikation, der skal foregå gennem en centraliseret beslutningsproces. Den faktiske tilladelse (tildeling af frekvenser) udstedes af hver medlemsstat på grundlag af et sæt harmoniserede tilladelsesbetingelser. Medlemsstaterne vil kunne tilføje specifikke betingelser på områder, der ikke samordnes af beslutningen, i overensstemmelse med EU-lovgivningen. |

Forslaget er derfor i overensstemmelse med subsidiaritetsprincippet. |

Proportionalitetsprincippet Forslaget er i overensstemmelse med proportionalitetsprincippet af følgende årsager: |

331 | Forslaget skaber en mekanisme til at samordne udvælgelsen og fastlæggelsen af bestemte betingelser for tildeling af rettigheder til at anvende frekvenser. Det berører ikke medlemsstaternes ret til at udstede tilladelser til at anvende frekvenserne eller til at tilføje specifikke betingelser for leveringen af tjenester på områder, der ikke er harmoniseret. Medlemsstaterne vil indgå i et tæt samarbejde om udarbejdelsen af detaljerne i udvælgelsesproceduren. |

332 | De økonomiske udgifter for Fællesskabet bliver minimale og vil navnlig vedrøre tilrettelæggelse og gennemførelse af udvælgelsesprocessen. Den administrative byrde deles af Kommissionen og medlemsstaterne, som fortsat vil blive inddraget i udvælgelsesprocessen gennem Kommunikationsudvalget og efterfølgende vil udstede tilladelserne. Overordnet set erstatter en centraliseret udvælgelsesproces de mange udvælgelsesprocesser i medlemsstaterne og burde derved medføre en betydelig reduktion af den administrative byrde for både nationale administrationer og ansøgere. |

Valg af reguleringsmidler |

341 | Foreslåede midler: Andet. |

342 | Andre midler ville af følgende grunde ikke være hensigtsmæssige: Situationen kræver en effektiv, bindende mekanisme til at udvælge satellitoperatører. Med beslutningen indføres der en sådan mekanisme, men medlemsstaterne pålægges også visse forpligtelser i relation til arten af satellitkommunikationen. Et direktiv ville ikke være tilstrækkeligt til at skabe en sådan mekanisme. En forordning er ikke nødvendig, fordi forslaget er begrænset til et enkelt udvælgelses- og tilladelsesinitiativ. |

BUDGETMÆSSIGE KONSEKVENSER |

401 | Udgifterne til at gennemføre dette forslag vil hovedsagelig være begrænset til selve udvælgelsesprocessen. |

YDERLIGERE OPLYSNINGER |

510 | Forenkling |

511 | Forslaget indebærer en forenkling af de administrative procedurer for såvel offentlige myndigheder (på EU- eller medlemsstatsplan) som private parter. |

513 | Samordning af udvælgelsen vil mindske den administrative byrde i forbindelse med tildeling af frekvenser i hver medlemsstat. Medlemsstaterne vil samarbejde i Kommunikationsudvalget under Kommissionens vejledning. Overlapningen af administrative procedurer vil blive begrænset. |

514 | I stedet for at have 27 forskellige nationale procedurer for udvælgelse af systemerne får ansøgerne adgang til en samordnet procedure. Den offentlige høring er allerede gennemført på denne måde. |

570 | Nærmere redegørelse for forslaget I beslutningens afsnit I beskrives formål, anvendelsesområde og definitioner. Udvælgelsesproceduren fastlægges i afsnit II. Operatørerne udvælges gennem en sammenlignende udvælgelsesprocedure, som tilrettelægges af Kommissionen med bistand fra Kommunikationsudvalget med mulighed for rådgivning fra eksterne eksperter. Forslaget fastlægger hovedelementerne i proceduren og kriterierne. Det fastlægges i afsnit III, at medlemsstaterne udsteder tilladelser til de enheder, som Kommissionen udvælger. Her fastsættes nogle fælles betingelser, som skal vedhæftes alle nationale tilladelser. Afsnit IV indeholder de almindelige og endelige bestemmelser, herunder bestemmelser vedrørende udvalget, som skal handle i overensstemmelse med de administrative procedurer. Beslutningen er rettet til medlemsstaterne. |

E-12335 |

1. 2007/0174 (COD)

Forslag til

EUROPA-PARLAMENTETS OG RÅDETS BESLUTNING

om udvælgelse af og udstedelse af tilladelser til systemer, som leverer mobile satellittjenester (mobile satellite services, MSS)

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 95,

under henvisning til forslag fra Kommissionen[1],

under henvisning til udtalelse fra Det Europæiske Økonomiske og Sociale Udvalg[2],

under henvisning til udtalelse fra Regionsudvalget[3],

efter proceduren i traktatens artikel 251[4], og

ud fra følgende betragtninger:

(1) Som Rådet bekræftede i sine konklusioner fra 3. december 2004, er en effektiv, sammenhængende udnyttelse af radiofrekvenser afgørende for udviklingen af elektroniske kommunikationstjenester og bidrager til at fremme vækst, konkurrenceevne og beskæftigelse. Adgangen til radiofrekvenser skal lettes for at forbedre effektiviteten og fremme innovation, og der skal indføres større fleksibilitet for brugerne og større udvalg for forbrugerne, samtidig med at der skal tages hensyn til samfundets almene interesser.

(2) Europa-Parlamentet understregede i sin beslutning 2006/2212 af 14. februar 2007 om en europæisk frekvenspolitik kommunikationens betydning for landdistrikter og mindre udviklede regioner, for hvilke spredningen af bredbånd, mobilkommunikationstjenester med lavere frekvens og nye trådløse teknologier kunne være effektive løsninger med henblik på at opnå en universel dækning i de 27 EU-medlemsstater for at sikre en bæredygtig udvikling af de forskellige områder[5]. Europa-Parlamentet bemærkede også, at medlemsstaternes ordninger for allokering og udnyttelse af frekvenser er meget forskellige, og at disse forskelle udgør alvorlige hindringer for at opnå et velfungerende indre marked.

(3) Kommissionen har ligeledes i sin meddelelse af 26. april 2007 om europæisk rumpolitik[6] fastlagt en målsætning om at lette indførelsen af innovative satellitkommunikationstjenester, især ved at samle efterspørgslen i fjerntliggende områder og landdistrikter, idet den samtidig understreger behovet for fælleseuropæiske licensaftaler om satellittjenester og frekvenser.

(4) Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet)[7] sigter mod at tilskynde til en effektiv udnyttelse og sikre en effektiv forvaltning af radiofrekvenser og nummerressourcer, fjerne tilbageværende hindringer for udbud af elektroniske kommunikationsnet og -tjenester, sikre, at der ikke sker forskelsbehandling, og anspore til etablering og udvikling af transeuropæiske net og paneuropæiske tjenesters interoperabilitet.

(5) Indførelsen af nye systemer, som leverer mobile satellittjenester (MSS), vil bidrage til at udvikle det indre marked og styrke konkurrencen ved at øge adgangen til paneuropæiske tjenester og end-to-end-forbindelse og tilskynde til effektive investeringer. MSS er en innovativ, alternativ platform for forskellige former for paneuropæisk telekommunikation og radio/tv/multidistributionstjenester, uanset hvor slutbrugerne befinder sig, f.eks. inden for højhastighedsadgang til internet/intranet, mobile multimedier samt civilbeskyttelse og katastrofehjælp. Disse tjenester kunne bl.a. forbedre dækningen i Fællesskabets landdistrikter og bidrage til at mindske den del af den digitale kløft, som skyldes geografisk beliggenhed, og samtidig bidrage til at fremme europæiske informations- og kommunikationsteknologiindustriers konkurrenceevne i overensstemmelse med målsætningerne i den fornyede Lissabon-strategi.

(6) Satellitkommunikation overskrider i sagens natur de nationale grænser og er derfor mere egnet til at være omfattet af international eller regional snarere end rent national lovgivning. Europæiske satellittjenester er et vigtigt led i det indre marked og kan yde et stort bidrag til at virkeliggøre EU’s målsætninger såsom udvidelsen af den geografiske bredbåndsdækning i overensstemmelse med i2010-initiativet[8]. Nye anvendelser af mobile satellitsystemer vil se dagens lys i de kommende år.

(7) Kommissionens beslutning 2007/98/EF af 14. februar 2007 om samordnet anvendelse af frekvensressourcer i 2 GHz-båndet med sigte på indførelse af systemer, som leverer mobile satellittjenester[9], foreskriver, at medlemsstaterne skal stille disse frekvensressourcer til rådighed for systemer, som leverer mobile satellittjenester i Fællesskabet pr. 1. juli 2007.

(8) Den tekniske forvaltning af radiofrekvenser, der er fastlagt i Europa-Parlamentets og Rådets beslutning 676/2002/EF af 7. marts 2002 om et frekvenspolitisk regelsæt i Det Europæiske Fællesskab (frekvenspolitikbeslutningen)[10] generelt og navnlig Kommissionens beslutning 2007/98/EF dækker ikke procedurer for tildeling af frekvensområder og rettigheder til anvendelse af radiofrekvenser.

(9) Med undtagelse af artikel 8 i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet)[11] sker udvælgelsen af og udstedelsen af tilladelser til operatører af mobile satellitsystemer på nationalt plan i overensstemmelse med EU’s rammebestemmelser for elektronisk kommunikation.

(10) Den Internationale Telekommunikationsunions (ITU’s) regulativer omfatter procedurer for samordning af satellitradiofrekvenser som et værktøj til at styre skadelig interferens, men dækker ikke udvælgelse eller udstedelse af tilladelser.

(11) For at hindre medlemsstaterne i at træffe beslutninger, som kan føre til en opsplitning af det indre marked og underminere målsætningerne i rammedirektivets artikel 8, bør udvælgelseskriterierne for mobile satellitsystemer harmoniseres, så udvælgelsesprocessen munder ud i adgang til samme sæt af mobile satellittjenester i hele Europa. De høje startinvesteringer, der er nødvendige for at udvikle mobile satellitsystemer, og de dermed forbundne høje teknologiske og finansielle risici forudsætter en stordriftsøkonomi for sådanne systemer i form af en bred europæisk dækning, hvis de fortsat skal være økonomisk levedygtige.

(12) En vellykket lancering af disse tjenester kræver desuden, at medlemsstaterne samordner deres administrative initiativer. Forskelle i de nationale udvælgelsesprocedurer kan stadig skabe et opsplittet indre marked på grund af den forskellige måde at anvende udvælgelseskriterier på, herunder vægtningen af kriterierne eller de forskellige tidsplaner for udvælgelsesprocedurerne. Dette ville medføre en broget skare af ansøgere, som udvælges i strid med disse mobile satellittjenesters paneuropæiske natur. Hvis forskellige medlemsstater udvælger forskellige operatører af mobile satellitter, kan det skabe komplekse, skadelige interferenssituationer eller endog betyde, at en udvalgt operatør hindres i at levere en paneuropæisk tjeneste, f.eks. hvis operatøren tildeles forskellige radiofrekvenser i forskellige medlemsstater. Harmoniseringen af udvælgelseskriterierne skal derfor suppleres med en fælles udvælgelsesmekanisme, således at der kan opnås et samordnet resultat af udvælgelserne for alle medlemsstater.

(13) Eftersom der til de tilladelser, der udstedes til de udvalgte mobile satellitoperatører, er knyttet forskellige betingelser, og da der skal tages hensyn til en bred vifte af nationale bestemmelser for elektronisk kommunikation, skal tilladelsesspørgsmålene behandles af medlemsstaternes kompetente nationale myndigheder. For at sikre konsekvens i medlemsstaternes tilladelsessystemer skal der på fællesskabsplan indføres bestemmelser vedrørende synkroniseret tildeling af frekvensområder og harmoniserede tilladelsesbetingelser, som ikke skal berøre specifikke nationale vilkår, der er forenelige med Fællesskabets lovgivning.

(14) Hvis der tages hensyn til, at det tager forholdsmæssigt lang tid og kræver en kompleks teknisk udvikling at lancere satellittjenester, skal den tekniske og kommercielle udvikling af mobile satellitsystemer bedømmes som led i udvælgelsesproceduren.

(15) Supplerende jordbaserede komponenter (complementary ground components, CGC) forventes at blive anvendt på faste steder for at forbedre tilgængeligheden af mobile satellittjenester i områder, hvor man ikke kan sikre kommunikation med en eller flere rumstationer af tilstrækkelig god kvalitet. En tilladelse til sådanne supplerende jordbaserede komponenter vil derfor hovedsagelig afhænge af lokale betingelser. De bør derfor udvælges og godkendes på nationalt plan i overensstemmelse med de betingelser, der er fastlagt i Fællesskabets lovgivning.

(16) De begrænsede frekvensressourcer betyder, at antallet af virksomheder, som kan udvælges og tildeles en tilladelse, nødvendigvis også vil være begrænset. Hvis udvælgelsesprocessen imidlertid resulterer i, at der ikke er mangel på radiofrekvenser, bør der anvendes en forenklet udvælgelsesprocedure, hvor de udvalgte mobile satellitoperatører skal opfylde et minimum af krav i form af betingelser i tilknytning til tilladelserne.

(17) Mens overvågningen af de udvalgte og godkendte mobile satellitoperatørers udnyttelse af radiofrekvenserne og eventuelle sanktioner sker på nationalt plan, bør det være muligt for Kommissionen at fastlægge betingelserne for en samordnet overvågnings- og/eller håndhævelsesprocedure.

(18) De nødvendige foranstaltninger til gennemførelse af denne beslutning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[12].

(19) Målene for dette forslag, som er at sikre fælles rammer for udvælgelsen af og udstedelsen af tilladelser til mobile satellitoperatører, kan ikke i tilstrækkelig grad gennemføres af medlemsstaterne alene og er på grund af aktivitetens omfang og virkninger mere egnet til at blive gennemført på fællesskabsplan; Fællesskabet kan derfor vedtage foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går denne beslutning ikke ud over, hvad der er nødvendigt for at nå dette mål —

VEDTAGET FØLGENDE BESLUTNING:

AFSNIT I FORMÅL, ANVENDELSESOMRÅDE OG DEFINITIONER

ARTIKEL 1 FORMÅL OG ANVENDELSESOMRÅDE

1. Formålet med denne beslutning er at indføre en fællesskabsprocedure for fælles udvælgelse af operatører af mobile satellitsystemer samt fastlægge bestemmelserne for medlemsstaternes samordnede udstedelse af tilladelser til udvalgte operatører til at anvende radiofrekvenser til drift af mobile satellitsystemer for at lette udviklingen af et konkurrencedygtigt indre marked for mobile satellittjenester i Fællesskabet.

2. Operatører af mobile satellitsystemer skal udvælges gennem en fællesskabsprocedure i overensstemmelse med bestemmelserne i afsnit II.

3. Medlemsstaterne godkender de udvalgte operatører af mobile satellitsystemer i overensstemmelse med bestemmelserne i afsnit III.

4. Operatører af supplerende jordbaserede komponenter til mobile satellitsystemer godkendes af medlemsstaterne i overensstemmelse med bestemmelserne i afsnit III.

5. Denne beslutning finder anvendelse på 2 GHz-båndet, som omfatter frekvenserne fra 1980 til 2010 MHz for jord-til-rum-kommunikation og fra 2170 til 2200 MHz for rum-til-jord-kommunikation i overensstemmelse med beslutning 2007/98/EF.

Artikel 2 Definitioner

1. Til denne beslutnings formål gælder definitionerne i direktiv 2002/21/EF og direktiv 2002/20/EF.

2. Desuden gælder følgende definitioner:

a) "mobile satellitsystemer": net og tilhørende faciliteter, der kan levere radiokommunikationstjenester mellem en mobil jordstation og en eller flere rumstationer eller mellem mobile jordstationer ved hjælp af en eller flere rumstationer eller mellem en mobil jordstation og en eller flere supplerende jordbaserede stationer, der bruges på faste steder. Et sådant system skal omfatte mindst en rumstation

b) "supplerende jordbaserede komponenter" til mobile satellitsystemer: jordbaserede stationer, der anvendes på faste steder for at forbedre tilgængeligheden af mobile satellittjenester i områder, hvor man ikke kan sikre kommunikation med en eller flere rumstationer.

AFSNIT IIUDVÆLGELSESPROCEDURE

ARTIKEL 3 SAMMENLIGNENDE UDVÆLGELSESPROCEDURE

1. Kommissionen gennemfører en sammenlignende udvælgelsesprocedure med henblik på at udvælge operatører af mobile satellitsystemer. Kommissionen bistås af et kommunikationsudvalg i overensstemmelse med artikel 10.

2. Proceduren sigter mod at tage 2 GHz-båndet i brug så hurtigt som muligt, samtidig med at ansøgerne får en rimelig mulighed for uden forskelsbehandling at deltage i den sammenlignende udvælgelsesprocedure.

3. Kommissionen fastlægger i overensstemmelse med proceduren i artikel 10, stk. 2:

a) frekvensbåndene

b) frekvensressourcer, som tildeles de udvalgte ansøgere

c) den sammenlignende udvælgelsesprocedures detaljerede krav

d) oplysninger og dokumenter, som skal vedlægges ansøgningerne

e) omstændigheder, der kan berettige formidling af oplysninger om ansøgninger.

Indkaldelsen af ansøgninger og detaljerede krav fastlagt i medfør af dette stykke offentliggøres i Den Europæiske Unions Tidende.

4. Kommissionen kan bistås af eksterne eksperter i sin analyse og/eller bedømmelse af ansøgningerne. Disse eksterne eksperter udvælges på grundlag af deres ekspertise og store grad af uafhængighed og upartiskhed.

Artikel 4 Ansøgningernes antagelighed

1. Følgende krav til antagelighed finder anvendelse:

a) ansøgerne skal være etableret i Fællesskabet

b) ansøgerne skal i ansøgningen angive de ønskede frekvensressourcer, vedlægge udtalelser og dokumentation vedrørende de påkrævede milepæle og udvælgelseskriterier samt alle andre oplysninger og dokumenter.

2. Ansøgninger indsendes til Kommissionen.

3. Kommissionen træffer beslutning om ansøgningernes antagelighed. Kommissionens eventuelle beslutning om en ansøgnings uantagelighed træffes i overensstemmelse med proceduren i artikel 10, stk. 2.

4. Kommissionen informerer straks ansøgerne om, hvorvidt deres ansøgninger kan antages, og offentliggør listen over godkendte ansøgere. Kommissionen kan anmode ansøgerne om at fremsende yderligere oplysninger inden for en bestemt periode på 5-20 hverdage. Ansøgningen betragtes som uantagelig, hvis disse oplysninger ikke fremsendes inden for den anførte tidsperiode.

Artikel 5 Første udvælgelsesfase

1. Kommissionen vurderer inden 40 hverdage efter offentliggørelse af listen over godkendte ansøgere, om ansøgerne har godtgjort, at deres mobile satellitsystemer har gennemgået den påkrævede tekniske og kommercielle udvikling. Denne vurdering baseres på, om den række af milepæle, som er opført i bilaget til denne beslutning, er gennemført. Milepælenes indhold fastlægges i detaljer af Kommissionen i overensstemmelse med proceduren i artikel 10, stk. 2. Der skal i hele udvælgelsesfasen tages hensyn til de foreslåede mobile satellitsystemers pålidelighed og levedygtighed.

2. Hvis de i henhold til denne artikels stk. 1 godkendte ansøgeres samlede efterspørgsel efter radiofrekvenser ikke overstiger de tilgængelige frekvensressourcer som fastlagt i artikel 3, stk. 3, beslutter Kommissionen i overensstemmelse med den i artikel 10, stk. 3, nævnte procedure, at alle godkendte ansøgere udvælges, og fastlægger de respektive frekvenser, som hver udvalgt ansøger skal have tilladelse til at anvende i hver medlemsstat til at drive et mobilt satellitsystem i overensstemmelse med afsnit III.

3. Kommissionen informerer straks ansøgerne om, hvorvidt deres ansøgninger kan gå videre til anden udvælgelsesfase eller er blevet udvalgt i overensstemmelse med stk. 2. Kommissionen offentliggør listen over godkendte eller udvalgte ansøgere.

4. Findes der ingen godkendte ansøgere, eller er der fortsat tilgængelige frekvenser i 2 GHz-båndet efter den første udvælgelsesfase, kan Kommissionen i overensstemmelse med den i artikel 10, stk. 3, nævnte procedure beslutte at gennemføre en ny udvælgelsesprocedure.

Artikel 6 Anden udvælgelsesfase

1. Hvis den samlede efterspørgsel fra de ansøgere, der godkendes under første udvælgelsesfase, overstiger de tilgængelige frekvensressourcer som fastlagt i overensstemmelse med artikel 3, stk. 3, udvælger Kommissionen godkendte ansøgere efter følgende supplerende kriterier:

a) fordele for forbrugerne og konkurrencemæssige fordele

b) frekvensanvendelsens effektivitet

c) dækning af hele EU’s område

d) målsætninger for public service.

2. Kommissionen fastlægger detaljerne i kravene under hvert udvælgelseskriterium i overensstemmelse med den i artikel 10, stk. 2, nævnte procedure. Der skal i hele udvælgelsesfasen tages hensyn til de foreslåede mobile satellitsystemers pålidelighed og levedygtighed.

3. Kommissionen træffer inden 80 hverdage efter offentliggørelse af listen over de ansøgere, der godkendes i første udvælgelsesfase, i overensstemmelse med den i artikel 10, stk. 3, nævnte procedure beslutning om udvælgelsen af ansøgere. I beslutningen angiver Kommissionen de udvalgte ansøgere og de frekvenser, som hver udvalgt ansøger af medlemsstaterne skal have tilladelse til at udnytte til at drive et mobilt satellitsystem i overensstemmelse med afsnit III.

AFSNIT IIITILLADELSER

ARTIKEL 7 UDSTEDELSE AF TILLADELSER TIL DE UDVALGTE ANSØGERE

1. Medlemsstater, som skal dækkes af den udvalgte ansøgers system, sikrer, at deres kompetente myndigheder tildeler en sådan ansøger enhver ret til at anvende den specifikke radiofrekvens, som Kommissionen har fastlagt i sin beslutning i overensstemmelse med artikel 5, stk. 2, eller artikel 6, stk. 3, samt enhver anden tilladelse, der måtte være nødvendig for at drive et mobilt satellitsystem. Kommissionen fastsætter en frist for tildelingen af tilladelserne i sin beslutning.

2. De rettigheder, som er omfattet af denne artikels stk. 1, tildeles på følgende fælles betingelser:

a) ansøgerne skal anvende de tildelte radiofrekvenser til at levere mobile satellitsystemer

b) ansøgerne skal gennemføre de i bilaget til denne beslutning fastlagte milepæle i overensstemmelse med de frister, som Kommissionen fastlægger i overensstemmelse med den i artikel 10, stk. 2, nævnte procedure

c) de i overensstemmelse med artikel 5, stk. 2, udvalgte ansøgere skal opfylde mindstekravene vedrørende fordele for forbrugere og konkurrencemæssige fordele, frekvensanvendelsens effektivitet, dækning af hele EU’s område og målsætninger for public service som yderligere fastlagt af Kommissionen i overensstemmelse med den i artikel 10, stk. 2, nævnte procedure

d) ansøgerne skal tilstille de kompetente myndigheder i medlemsstaterne en årsrapport, hvor de gør status over udviklingen af et mobilt satellitsystem

e) ansøgerne skal opfylde alle forpligtelser, de måtte have indgået under den sammenlignende udvælgelsesprocedure

f) brugsret og tilladelser udstedes for en periode, der fastlægges af Kommissionen i overensstemmelse med den i artikel 10, stk. 2, nævnte procedure.

Artikel 8 Supplerende jordbaserede komponenter

1. Medlemsstaterne sikrer, at deres kompetente myndigheder på given foranledning til de ansøgere, der er udvalgt i overensstemmelse med afsnit II og har fået tilladelse til at anvende frekvenserne i medfør af artikel 7, udsteder enhver tilladelse, der måtte være nødvendig for at levere supplerende jordbaserede komponenter til mobile satellitsystemer på deres område.

2. Medlemsstaterne udvælger og udsteder først tilladelse til operatører af supplerende jordbaserede komponenter til mobile satellitsystemer, når den i afsnit II fastlagte udvælgelsesprocedure er afsluttet med Kommissionens beslutning som omhandlet i artikel 5, stk. 2, eller artikel 6, stk. 3. Dette påvirker ikke anvendelsen af 2 GHz-frekvensen af andre systemer end de systemer, som leverer mobile satellittjenester inden for rammerne af beslutning 2007/98/EF.

3. Alle nationale tilladelser til drift af supplerende jordbaserede komponenter til mobile satellitsystemer i 2 GHz-frekvensbåndet udstedes på følgende fælles betingelser:

a) ansøgerne skal anvende de tildelte radiofrekvenser til at levere supplerende jordbaserede komponenter til mobile satellitsystemer

b) supplerende jordbaserede komponenter udgør en integrerende del af et mobilt satellitsystem og skal styres af satellitressource- og netforvaltningsmekanismen. De skal anvende samme senderetning og samme del af frekvensbåndet som de tilhørende satellitkomponenter og må ikke øge det tilhørende mobile satellitsystems frekvensbehov

c) uafhængig drift af supplerende jordbaserede komponenter i tilfælde af svigt i satellitkomponenten i det tilhørende mobile satellitsystem må ikke overstige 18 måneder

d) brugsret og tilladelser udstedes for en periode, der fastlægges af Kommissionen i overensstemmelse med den i artikel 10, stk. 2, nævnte procedure.

Artikel 9 Overvågning og håndhævelse

1. Godkendte operatører er ansvarlige for at overholde alle betingelser i tilknytning til deres tilladelse og for at afholde udgifter til alle relevante afgifter og gebyrer til tilladelser og/eller anvendelse i overensstemmelse med medlemsstaternes lovgivning.

2. Medlemsstaterne overvåger, at godkendte operatører overholder betingelserne for de tilladelser, som de nationale myndigheder har udstedt, og informerer årligt Kommissionen om resultaterne af denne overvågning.

3. Kommissionen fastlægger i overensstemmelse med den i artikel 10, stk. 2, nævnte procedure alle hensigtsmæssige vilkår for samordnede overvågnings- og/eller håndhævelsesprocedurer, herunder samordnet suspension eller ophævelse af tilladelser, navnlig i forbindelse med overtrædelser af de fælles betingelser i artikel 7, stk. 2.

AFSNIT IVALMINDELIGE OG AFSLUTTENDE BESTEMMELSER

ARTIKEL 10 UDVALG

1. Kommissionen bistås af det Kommunikationsudvalg, der blev nedsat ved artikel 22 i direktiv 2002/21/EF.

2. Når der henvises til dette stykke, finder artikel 3 og 7 i afgørelse 1999/468/EF, jf. dennes artikel 8, anvendelse.

3. Når der henvises til dette stykke, anvendes artikel 5 og 7 i afgørelse 1999/468/EF, jf. dennes artikel 8. Perioden i artikel 5, stk. 6, i afgørelse 1999/468/EF fastsættes til en måned.

Artikel 11 Ikrafttrædelse

Denne beslutning træder i kraft på tredjedagen efter offentliggørelsen i Den Europæiske Unions Tidende.

Artikel 12 Adressater

Denne beslutning er rettet til medlemsstaterne.

Udfærdiget i Bruxelles, den

På Europa-Parlamentets vegne

Formand

På Rådets vegne

Formand

BILAG MILEPÆLE

1. Indsendelse ITU-anmodning (International Telecommunications Union (ITU)) om samordning

2. Fremstilling af satellitter

3. Færdiggørelse af den såkaldte Critical Design Review

4. Aftale om opsætning af satellit

5. Gateway-stationer på jord

6. Satellite mating

7. Opsendelse af satellitter

8. Samordning af frekvenser

9. Levering af satellittjenester på EU-medlemsstaternes område

FINANSIERINGSOVERSIGT TIL FORSLAGET

1. FORSLAGETS BETEGNELSE:

Udvælgelse af og udstedelse af tilladelser til systemer, som leverer mobile satellittjenester (mobile satellite services, MSS)

2. ABM/ABB-RAMME

Politikområde(r) og dermed forbundne aktivitet(er):

Informationssamfund, i2010: Politik for elektronisk kommunikation og netsikkerhed

3. BUDGETPOSTER

3.1. Budgetposter (aktionsposter og dermed forbundne poster vedrørende teknisk og administrativ bistand (tidl. B..A-poster)) med overskrifter:

090201: Fastlæggelse og gennemførelse af Fællesskabets politik inden for elektronisk kommunikation

09010401: Fastlæggelse og gennemførelse af Fællesskabets politik inden for elektronisk kommunikation – udgifter til den administrative forvaltning

3.2. Foranstaltningen og de finansielle virkningers varighed:

Forventet varighed af den finansielle virkning: 2008.

3.3. Budgetoplysninger:

Budgetpost | Udgifternes art | Ny | EFTA-bidrag | Bidrag fra ansøgerlandene | Udgifts-område i den finansielle ramme |

BGUE+B2008-090201 | OU | OB[13] | NEJ | NEJ | NEJ | Nr. [1A] |

4. SAMMENFATNING AF RESSOURCERNE

4.1. Finansielle ressourcer

4.1.1. Sammenfatning af forpligtelsesbevillinger (FB) og betalingsbevillinger (BB)

I mio. EUR (3 decimaler)

Udgiftstype | Punkt | År 2008 | 2009 | 2010 | 2011 | 2012 | 2013 ff. | I alt |

Driftsudgifter[14] |

Forpligtelsesbevillinger (FB) | 8.1. | a | 0,05 | - | - | - | - | - | 0,05 |

Betalingsbevillinger (BB) | b | 0,05 | - | - | - | - | - | 0,05 |

Administrative udgifter inden for referencebeløbet[15] |

Teknisk og administrativ bistand (IOB) | 8.2.4. | c | 0,064 | - | - | - | - | - | 0,064 |

SAMLET REFERENCEBELØB |

Forpligtelsesbevillinger | a+c | 0,114 |

Betalingsbevillinger | b+c | 0,114 |

Administrative udgifter, der ikke er medtaget i referencebeløbet[16] |

Personaleressourcer og dermed forbundne udgifter (IOB) | 8.2.5. | d | 0,234 | - | - | - | - | - | 0,234 |

Administrative udgifter, undtagen udgifter til personaleressourcer og dermed forbundne udgifter, ikke medtaget i referencebeløbet (IOB) | 8.2.6. | e | 0,002 | - | - | - | - | - | 0,002 |

Samlede anslåede finansielle omkostninger ved foranstaltningen |

FB I ALT, inkl. udgifter til personaleressourcer | a+c+d+e | 0,35 |

BB I ALT, inkl. udgifter til personaleressourcer | b+c+d+e | 0,35 |

Samfinansiering

Ikke relevant

4.1.2. Forenelighed med den finansielle programmering

( Forslaget er foreneligt med den gældende finansielle programmering.

( Forslaget kræver omprogrammering af det relevante udgiftsområde i den finansielle ramme.

( Forslaget kan kræve anvendelse af bestemmelserne i den interinstitutionelle aftale[17] (dvs. fleksibilitetsinstrumentet eller revision af den finansielle ramme).

4.1.3. Finansielle virkninger på indtægtssiden

( Forslaget har ingen indflydelse på indtægterne.

( Forslaget har finansielle virkninger - virkningerne for indtægterne er som følger:

i mio. EUR (1 decimal)

Forud for foranstaltningen [År n-1] | Efter foranstaltningens iværksættelse |

Personaleressourcer i alt | 2 | - | - | - | - | - |

5. SÆRLIGE FORHOLD OG MÅL

5.1. Behov, der skal dækkes på kort eller lang sigt

På kort sigt: udvælgelse af og udstedelse af tilladelse til operatører af mobile satellitsystemer til at levere paneuropæiske tjenester. På lang sigt: faktisk tilgængelighed af paneuropæiske mobile satellittjenester.

5.2. Merværdien af Fællesskabets engagement og forslagets sammenhæng med andre finansielle instrumenter og eventuel synergi

Fællesskabets deltagelse vil sikre et sammenhængende resultat af udvælgelsen i hele Fællesskabet og hindre en opsplitning af det indre marked.

5.3. Forslagets mål, forventede resultater og øvrige indikatorer set i forbindelse med ABM-rammen

Ved at lette udbredelsen af paneuropæiske mobile satellittjenester forventes forslaget at bidrage til at øge den geografiske bredbåndsdækning i overensstemmelse med i2010-initiativet og til at styrke den europæiske informations- og kommunikationsteknologiindustris konkurrenceevne i overensstemmelse med målsætningerne i den fornyede Lissabon-strategi.

De væsentligste forventede resultater er følgende:

1) udvælgelse af og udstedelse af tilladelse til ca. 2-3 operatører af mobile satellitsystemer til at levere paneuropæiske tjenester under anvendelse af 2 GHz-frekvensbåndet inden udgangen af 2008-begyndelsen af 2009

2) faktisk adgang for europæiske forbrugere og virksomheder til paneuropæiske mobile satellittjenester, herunder højhastighedsinternetadgang, mobile multimedier, civilbeskyttelse og katastrofehjælp, fra og med ca. 2011.

5.4. Gennemførelsesmetode (vejledende)

( Central forvaltning

( direkte af Kommissionen

( indirekte ved delegation til:

( forvaltningsorganer

( organer oprettet af Fællesskaberne, jf. artikel 185 i finansforordningen

( nationale offentlige organer eller public service-organer

( Fælles eller decentral forvaltning

( med medlemsstaterne

( med tredjelande

( Fælles forvaltning med internationale organisationer (angiv nærmere)

Relevante bemærkninger:

Udvælgelse af operatører af mobile satellitsystemer foretages af Kommissionen gennem komitologiprocedurer og om nødvendigt med bistand fra eksterne eksperter.

Tilladelser til de udvalgte operatører af mobile satellitsystemer udstedes af de kompetente myndigheder i medlemsstaterne.

6. OVERVÅGNING OG EVALUERING

6.1. Overvågningssystem

Ifølge forslaget overvåger de kompetente myndigheder i medlemsstaterne regelmæssigt, om godkendte operatører af mobile satellitsystemer overholder betingelserne for tilladelserne, herunder vedrørende fremskridt i retning af fuldt operationelle systemer. Information om resultaterne af denne overvågning fremsendes til Kommissionen.

6.2. Evaluering

6.2.1. Efterfølgende evaluering

Ikke relevant

6.2.2. Forholdsregler efter en midtvejsevaluering eller efterfølgende evaluering (konklusioner, der kan drages af lignende tidligere erfaringer)

Ikke relevant

6.2.3. Regler for fremtidige evalueringer og deres hyppighed

Der forventes foretaget en evaluering efter udvælgelsen af og udstedelsen af tilladelser til operatører af mobile satellitsystemer.

7. Forholdsregler mod svig

Kommissionens procedurer for udnævnelse af eksterne eksperter skal være åbne.

8. RESSOURCER

8.1. Finansielle omkostninger i forbindelse med forslagets mål

De finansielle omkostninger er beregnet på grundlag af Kommissionens udnævnelse af et udvælgelsespanel bestående af fem eksperter, der arbejder i Bruxelles i to perioder a 5 dage (rejsegodtgørelse svarende til 520 EUR pr. ekspert pr. periode, diæter svarende til 200 EUR pr. ekspert og eksperthonorar svarende til 700 EUR pr. ekspert pr. dag).

Forpligtelsesbevillinger i mio. EUR (3 decimaler)

År 2008 | År 2009 | År 2010 | År 2011 | År 2012 | År 2013 |

Tjenestemænd eller midlertidigt ansatte[20] (09 01 01) | A*/AD | 1 | - | - | - | - | - |

B*, C*/AST | 1 | - | - | - | - | - |

Personale, der er finansieret[21] over artikel 09 01 02 | - | - | - | - | - | - |

Personale, der er finansieret[22] over artikel 09 01 04/05 | - | - | - | - | - | - |

I ALT | 2 | - | - | - | - | - |

8.2.2. Opgavebeskrivelse

Bistand til sekretærarbejde, analyser, udarbejdelse af udkast o.l. under hele processen for udvælgelse af operatører af mobile satellitsystemer.

8.2.3. Kilder til personaleressourcer (vedtægtsomfattende)

( Stillinger, der i øjeblikket er afsat til forvaltningen af programmet, og som skal erstattes eller forlænges

( Stillinger, der er forhåndsallokeret i forbindelse med APS/FBF-proceduren for år n

( Stillinger, hvorom der skal ansøges i forbindelse med den næste APS/FBF- procedure

( Stillinger, som skal omfordeles under anvendelse af eksisterende ressourcer inden for den pågældende tjeneste (intern omfordeling)

( Stillinger, der er nødvendige i år n, men ikke forudset i APS/FBF-proceduren for det pågældende år

8.2.4. Andre administrative udgifter, der er medtaget i referencebeløbet ( 09 01 04/05 – udgifter til administrativ forvaltning )

Andre administrative udgifter er beregnet på grundlag af fire møder (af hver en dags varighed) i Kommunikationsudvalget eller en arbejdsgruppe nedsat af Kommunikationsudvalget (rejseudgifter skønnet til ca. 16 000 EUR pr. møde).

I mio. EUR (3 decimaler)

Budgetpost 090201: Fastlæggelse og gennemførelse af Fællesskabets politik inden for elektronisk kommunikation | År 2008 | År 2009 | År 2010 | År 2011 | År 2012 | År 2013 og ff. | I ALT |

Anden teknisk og administrativ bistand | - | - | - | - | - | - | - |

- intern | 0,064 | - | - | - | - | - | 0,064 |

- ekstern | - | - | - | - | - | - | - |

Teknisk og administrativ bistand i alt | 0,064 | - | - | - | - | - | 0,064 |

8.2.5. Udgifter til personaleressourcer og dermed forbundne udgifter, der ikke er medtaget i referencebeløbet

I mio. EUR (3 decimaler)

Arten af personaleressourcer | År 2008 | År 2009 | År 2010 | År 2011 | År 2012 | År 2013 og ff. |

Tjenestemænd eller midlertidigt ansatte (09 01 01) | 0,234 | - | - | - | - | - |

Personale finansieret over artikel 09 01 02 (hjælpeansatte, nationale eksperter, kontraktansatte osv.) (oplys budgetpost) | - | - | - | - | - | - |

Samlede udgifter til personaleressourcer og dermed forbundne udgifter (IKKE medtaget i referencebeløbet) | 0,234 | - | - | - | - | - |

8.2.6. Andre administrative udgifter, der ikke er medtaget i referencebeløbet

Andre administrative udgifter er beregnet på grundlag af fire møder (af hver en dags varighed) i Kommunikationsudvalget eller en arbejdsgruppe nedsat af Kommunikationsudvalget (rejseudgifter skønnet til ca. 500 EUR pr. møde).

I mio. EUR (3 decimaler) |

År 2008 | År 2009 | År 2010 | År 2011 | År 2012 | År 2013 og ff. | I ALT |

09 01 02 11 01 – Tjenesterejser | - | - | - | - | - | - | - |

09 01 02 11 02 – Møder og konferencer | - | - | - | - | - | - | - |

09 01 02 11 03 – Udvalg[24] - Kommunikationsudvalget | 0,002 | - | - | - | - | - | 0,002 |

09 01 02 11 04 – Undersøgelser og høringer | - | - | - | - | - | - | - |

09 01 02 11 05 - Informationssystemer | - | - | - | - | - | - | - |

2 Andre forvaltningsudgifter i alt (09 01 02 11) | 0,002 | - | - | - | - | - | 0,002 |

3 Andre udgifter af administrativ art (angiv hvilke, herunder budgetposter) | - | - | - | - | - | - | - |

Administrative udgifter i alt, undtagen udgifter til personaleressourcer og dermed forbundne udgifter (IKKE medtaget i referencebeløbet) | 0,002 | - | - | - | - | - | 0,002 |

[1] EUT C […], […], s.

[2] EUT C […], […], s.

[3] EUT C […], […], s.

[4] EUT C […], […], s.

[5] Punkt 15.

[6] KOM(2007) 212.

[7] EFT L 108 af 24.2.2002, s. 33. Ændret ved forordning (EF) nr. 717/2007 (EUT L 171 af 29.6.2007, s. 32).

[8] KOM(2005) 229, meddelelse fra Kommissionen til Rådet, Europa-Parlamentet, Det Økonomiske og Sociale Udvalg og Regionsudvalget – ”i2010 – Et europæisk informationssamfund som middel til vækst og beskæftigelse”, 1.6.2005.

[9] EUT L 43 af 15.2.2007, s. 32.

[10] EFT L 108 af 24.4.2002, s. 1.

[11] EFT L 108 af 24.4.2002, s. 21.

[12] EFT L 184 af 17.7.1999, s. 23. Ændret ved afgørelse 2006/512/EF (EUT L 200 af 22.7.2006, s. 11).

[13] Opdelte bevillinger.

[14] Udgifter, som ikke henhører under kapitel xx 01 i afsnit xx.

[15] Udgifter inden for artikel xx 01 04 i afsnit xx.

[16] Udgifter inden for kapitel xx 01, som ikke henhører under artikel xx 01 04 eller xx 01 05.

[17] Se punkt 19 og 24 i den interinstitutionelle aftale.

[18] Indsæt flere kolonner, hvis foranstaltningen varer længere end 6 år.

[19] Som beskrevet under afsnit 5.3.

[20] Udgifter, der IKKE er medtaget i referencebeløbet.

[21] Udgifter, der IKKE er medtaget i referencebeløbet.

[22] Udgifter, der er medtaget i referencebeløbet

[23] Der skal henvises til den specifikke finansieringsoversigt for det eller de pågældende forvaltningsorganer.

[24] Oplys, hvilken type udvalg det drejer sig om, og hvilken gruppe det tilhører.